CELEX: 32018R1937
Language: hr
Date: 2018-12-10 00:00:00
Title: Provedbena uredba Komisije (EU) 2018/1937 оd 10. prosinca 2018. o zamjeni Priloga X. Uredbi Vijeća (EZ) br. 4/2009 o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja

11.12.2018   
               
               
                  HR
               
               
                  Službeni list Europske unije
               
               
                  L 314/36
               
            
         PROVEDBENA UREDBA KOMISIJE (EU) 2018/1937
         оd 10. prosinca 2018.
         o zamjeni Priloga X. Uredbi Vijeća (EZ) br. 4/2009 o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja (1), a posebno njezin članak 2. stavak 2.,
         budući da:
         
                     (1)
                  
                  
                     U Prilogu X. Uredbi (EZ) br. 4/2009 naveden je popis upravnih tijela iz članka 2. stavka 2. te Uredbe.
                  
               
                     (2)
                  
                  
                     Ujedinjena Kraljevina i Latvija obavijestile su Komisiju o promjenama upravnih tijela koja se navode u Prilogu X. Uredbi (EZ) br. 4/2009.
                  
               
                     (3)
                  
                  
                     Upravna tijela iz obavijesti Ujedinjene Kraljevine i Latvije koja su navedena u Prilogu ovoj Uredbi zadovoljavaju zahtjeve utvrđene u članku 2. stavku 2. Uredbe (EZ) br. 4/2009.
                  
               
                     (4)
                  
                  
                     Mjere predviđene ovom Uredbom u skladu su s mišljenjem Odbora u pogledu mjerodavnog prava, nadležnosti i izvršenja u bračnim sporovima te stvarima povezanima s roditeljskom odgovornošću i obvezom uzdržavanja.
                  
               
                     (5)
                  
                  
                     Prilog X. Uredbi (EZ) br. 4/2009 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog X. Uredbi (EZ) br. 4/2009 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            
         
         
            Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            Sastavljeno u Bruxellesu 10. prosinca 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 7, 10.1.2009., str. 1.
         
      
      
         
            PRILOG
            
               
                  
                     „PRILOG X.
                     Upravna tijela iz članka 2. stavka 2. Uredbe (EZ) br. 4/2009 su kako slijedi:
                     
                                 —
                              
                              
                                 u Latviji, Fond za jamstva u uzdržavanju (‚Uzturlīdzekļu Garantiju Fonds’),
                              
                           
                                 —
                              
                              
                                 u Finskoj, Odbor za socijalnu skrb (‚Sosiaalilautakunta/Socialnämnd’),
                              
                           
                                 —
                              
                              
                                 u Švedskoj, Tijelo za izvršenje (‚Kronofogdemyndigheten’),
                              
                           
                                 —
                              
                              
                                 u Ujedinjenoj Kraljevini:
                                 
                                             a)
                                          
                                          
                                             u Engleskoj, Walesu i Škotskoj, Ministarstvo rada i mirovina (‚The Department for Work and Pensions (DWP)’), uključujući njegove administrativne ogranke Agenciju za alimentaciju (‚Child Support Agency (CSA)’) i Službu za uzdržavanje djece (‚Child Maintenance Service (CMS)’),
                                          
                                       
                                             b)
                                          
                                          
                                             u Sjevernoj Irskoj, Služba za uzdržavanje djece (‚Child Maintenance Service (CMS)’)
                                          
                                       
                           
               ”.